
                                               ΑΝΑΡΤΗΤΕΑ ΣΤΟ ΔΙΑΔΙΚΤΥΟ
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ          

ΔΗΜΟΣ ΠΥΡΓΟΥ

ΑΥΤΟΤΕΛΕΣ ΓΡΑΦΕΙΟ

ΥΠΟΣΤΗΡΙΞΗΣ ΠΟΛΙΤΙΚΩΝ ΟΡΓΑΝΩΝ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

    Από το πρακτικό της υπ’ αριθμ. 24ης (τακτικής) συνεδρίασης του Δημοτικού Συμβουλίου του Δήμου Πύργου.

Αριθμ. Αποφ.  383/2014

ΘΕΜΑ: α. Έγκριση σύναψης προγραμματικής σύμβασης μεταξύ του Δήμου Πύργου και της Περιφερειακής Ένωσης Δήμων Δυτικής Ελλάδος (Π.Ε.Δ.)  με σκοπό τη μεγιστοποίηση της προσφοράς πάσης φύσεως κοινωνικών και άλλων υπηρεσιών υποστήριξης των κατοίκων του Δήμου Πύργου και της ευρύτερης περιοχής.

β. Ορισμός δύο (2) δημοτικών συμβούλων με τους αναπληρωτές τους  στην Κοινή Επιτροπή Παρακολούθησης της Π.Σ.

γ.  Εξουσιοδότηση του Δημάρχου για την υπογραφή της
    Στον Πύργο, σήμερα στις 26 του μηνός Νοεμβρίου, του έτους 2014, ημέρα Τετάρτη και ώρα 18.00 μ.μ. το Δημοτικό Συμβούλιο Πύργου συνήλθε σε τακτική δημόσια συνεδρίαση στην αίθουσα συνεδριάσεων του Λάτσειου Δημοτικού Μεγάρου, ύστερα από την με αριθμό πρωτ. 49922/21-11-2014 έγγραφη πρόσκληση του Προέδρου του κ. Δημητρίου Μεσσαλά, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις των άρθρων 65 και  67 του Ν. 3852/10 (ΦΕΚ Α΄87/7-6-2010) και δημοσιεύθηκε νόμιμα.

    Παρόντος και του Δημάρχου κ. Γαβριήλ Λιατσή, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 32 και ονομαστικά οι κ.κ:

	              ΠΑΡΟΝΤΕΣ
	              ΑΠΟΝΤΕΣ

	1.Μεσσαλάς Δημήτριος 

(Πρόεδρος Δημοτικού Συμβουλίου)
	1.Παναγόπουλος Βασίλειος, ο οποίος

δεν προσήλθε αν και νόμιμα κλήθηκε

	2. Ανδριόλας Γεώργιος
	

	3. Δημόπουλος Φώτιος
	

	4. Σκαρτσιάρης Ανδρέας
	

	5. Αγγελακοπούλου Ανδριάνα
	

	6. Γεωργόπουλος Σωτήριος
	

	7. Κόλβερη Ιωάννα
	

	8. Αθανασόπουλος Παντελεήμων
	

	9. Βλαχαντώνης Νικόλαος
	

	10. Λιατσής Δημήτριος
	

	11. Μπέλτσος Διονύσιος
	

	12. Γεράνιος Κων/νος 
	

	13. Ζουμπάκης Αυγερινός
	

	14. Τσίμπρης Νικόλαος
	

	15. Λουμιώτης Νικόλαος
	

	16. Γκατζόπουλος Αθανάσιος
	

	17. Εξαρχόπουλος Παναγιώτης
	

	18. Σεϊντής Βασίλειος
	

	19. Κανελλόπουλος Θεόδωρος
	

	20. Ασημακόπουλος Αναστάσιος
	

	21. Αντωνακόπουλος Παναγιώτης

(Επικεφαλής της παράταξης «Ανα.Σ.Α»)
	

	22. Βαρελάς Ιωάννης 
	

	23. Καράμπελας Αντώνιος (Επικεφαλής της 

παράταξης «Πύργος – Έργο Πολιτών»)
	

	24. Παναγόπουλος Ιωάννης
	

	25. Δημουλιάς Λεωνίδας
	

	26. Αργυρόπουλος Ιωάννης του Γεωργίου
(Επικεφαλής της παράταξης 

«Όραμα Δημιουργίας») 
	

	27. Αργυρόπουλος Ιωάννης του Παναγιώτη

(Γραμματέας Δημοτικού Συμβουλίου)
	

	28. Κόρδας Θεόδωρος
	

	29. Καλάκου Θεοδώρα 

(Επικεφαλής της παράταξης

 «Ανοιχτή Συμπολιτεία Ριζοσπαστική Κίνηση

Πολιτών»
	

	30.Αθανάσουλας Χρήστος
	

	31. Μιχαλακόπουλος Χαράλαμπος 

(Επικεφαλής της παράταξης «Αναγένεσις στο

Δήμο Πύργου»)
	

	32. Γιάνναρος Χρήστος 

(Επικεφαλής της παράταξης 

«Λαϊκή Συσπείρωση Δήμου Πύργου)
	


  
Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.                                                       
----------------------------------


Στη συνέχεια ο Πρόεδρος έθεσε υπόψη του Δημοτικού Συμβουλίου το 16ο θέμα (συζητήθηκε 17ο ) της ημερήσιας διάταξης με τίτλο: «α. Έγκριση σύναψης προγραμματικής σύμβασης μεταξύ του Δήμου Πύργου και της Περιφερειακής Ένωσης Δήμων Δυτικής Ελλάδος (Π.Ε.Δ.)  με σκοπό τη μεγιστοποίηση της προσφοράς πάσης φύσεως κοινωνικών και άλλων υπηρεσιών υποστήριξης των κατοίκων του Δήμου Πύργου και της ευρύτερης περιοχής.

β. Ορισμός δύο (2) δημοτικών συμβούλων με τους αναπληρωτές τους  στην Κοινή Επιτροπή Παρακολούθησης της Π.Σ.

γ.  Εξουσιοδότηση του Δημάρχου για την υπογραφή της και εξέθεσε τα εξής:
[Οι Αντιδήμαρχοι της Κοινωνικής Προστασίας και Υγείας  κα Ανδριάνα Αγγελακοπούλου και της Δ/νσης Προγραμματισμού – Αγροτικής Ανάπτυξης και Τουρισμού κ. Διονύσιος Μπέλτσος με τα υπ’ αριθ. 49053/17-11-14 και Δ.Υ/21-11-2014 έγγραφά τους αντίστοιχα,  εισηγούνται την έγκρισή της προγραμματικής σύμβασης μεταξύ του Δήμου Πύργου και της Περιφερειακής Ένωσης Δήμων Δυτικής Ελλάδος (Π.Ε.Δ.)  με σκοπό τη μεγιστοποίηση της προσφοράς πάσης φύσεως κοινωνικών και άλλων υπηρεσιών υποστήριξης των κατοίκων του Δήμου Πύργου και της ευρύτερης περιοχής.
Το αντικείμενο – σκοπός της Προγραμματικής Σύμβαση είναι:
Η μεγιστοποίηση της προσφοράς πάσης φύσεως κοινωνικών και άλλων υπηρεσιών υποστήριξης των κατοίκων του Πύργου και της ευρύτερης περιοχής.
Η αξιοποίηση των γραφείων της «ΠΕΔ», επί της οδού Μανωλοπούλου και Μαγνησίας στον Πύργο αποτελούμενα από ημιόροφο (256τ.μ) και πρώτο όροφο (126,50τμ), ώστε εκτός από την στέγαση των Υπηρεσιών της Περιφερειακής Ένωσης Δήμων Δυτικής Ελλάδας να στεγάζονται σε γραφεία που δεν χρησιμοποιούνται πλέον, οι κοινωνικές υπηρεσίες και η υπηρεσία προγραμματισμού του Δήμου Πύργου.

Στην φιλοξενία της αίθουσας συνεδριάσεων πάσης φύσεως εκδηλώσεων που διοργανώνονται από τον Δήμο του Πύργου και τα Νομικά του Πρόσωπα και σχετίζονται με την προώθηση κοινωνικών, πολιτιστικών, αναπτυξιακών και άλλων συναφών στόχων.  Η  αίθουσα  αυτή  (συνεδριάσεων),  με  ευθύνη  της  Π.Ε.Δ.  Δ.Ε., δύναται  να  χρησιμοποιείται  για  την  διοργάνωση  πάσης  φύσεως  εκδηλώσεων  και  από  τους  άλλους  Δήμους  της  περιοχής  (μέλη  της  Ένωσης)  ή  κατόπιν  πρότασης  αυτών,  από  λοιπά  Νομικά  Πρόσωπα  και  πάντα  για  την  προώθηση  των  προαναφερθέντων  στόχων.

Η περαιτέρω αξιοποίηση του προσωπικού της «ΠΕΔ» που ανήκει στην  Π.Ε. Ηλείας ώστε στα πλαίσια της καθημερινής απασχόλησής του, να προσφέρει γραμματειακή και εν γένει υποστήριξη στις υπηρεσίες του Δήμου Πύργου, με τις οποίες θα συστεγάζονται.  

Ο Δήμος Πύργου αναλαμβάνει:

· Μέσα από την επάρκεια των χώρων των γραφείων που θα χρησιμοποιεί να αυξήσει σε ποσότητα και ποιότητα την παροχή υπηρεσιών κοινωνικού χαρακτήρα προς τους πολίτες της ευρύτερης περιοχής.

· Την προσαρμογή των γραφείων με βάση τις ανάγκες για την λειτουργία των κοινωνικών υπηρεσιών (έργα προσβασιμότητας για ΑΜΕΑ, μετατροπή εισόδου, κλπ), καθώς και τον εξοπλισμό των γραφείων, σύμφωνα με τις ανάγκες του.

· Να επιβαρύνεται με τα λειτουργικά έξοδα που αναλογούν στις υπηρεσίες του (τηλέφωνα, έξοδα καθαριότητας κτιρίων, ταχυδρομικά έξοδα, κλπ, εκτός των λειτουργικών εξόδων που αφορούν την λειτουργίας των Γραφείων της Π.Ε.Δ. και της αίθουσας εκδηλώσεων).  

· Να συνεργάζεται, καθ’ όλη την διάρκεια ισχύος της παρούσας, με την «ΠΕΔ», και, στο πλαίσιο του ρόλου και των δυνατοτήτων του, να παρέχει κάθε αναγκαία βοήθεια και υποστήριξη για την άρτια εκπλήρωση του αντικειμένου της παρούσας σύμβασης. 

· Να μεριμνά και να λαμβάνει μέτρα ώστε να εξασφαλίζεται η συστέγαση των δυο υπηρεσιών χωρίς η μία να παρεμποδίζει την διεξαγωγή του έργου της άλλης.

· Να ορίσει δύο (2) τακτικούς εκπροσώπους του με τους αναπληρωτές τους στην «Επιτροπή Παρακολούθησης».
· Οι δαπάνες για τις πάσης φύσεως μετατροπές και προσαρμογές του χώρου θα βαρύνουν τον «Δήμο»

· Οι υπηρεσίες των δύο συστεγαζόμενων φορέων, στο οικονομικό επίπεδο λειτουργούν ανεξάρτητα και η κάθε μία επιβαρύνεται με τα λειτουργικά της έξοδα (προσωπικό, πρώτες ύλες, καθαριότητα κλπ).

· Τα έξοδα ηλεκτροφωτισμού, ύδρευσης, κοινοχρήστων βαρύνουν την «ΠΕΔ».

· Ο «Δήμος» θα μεριμνήσει για την μεταφορά τηλεφωνικών γραμμών για την κάλυψη των αναγκών των υπηρεσιών του που θα βαρύνουν τον Δήμο Πύργου.

· Πάσης φύσεως έκτακτες ανάγκες συντήρησης του κτιρίου θα αποτελούν αντικείμενο την κοινής επιτροπής παρακολούθησης που με πνεύμα καλής συνεργασίας θα εξετάζονται και θα λαμβάνονται αναγκαίες αποφάσεις.

· Η ισχύς της Π.Σ αρχίζει την ημερομηνία υπογραφής της και λήγει σε επτά έτη. Η ισχύς της μπορεί να παραταθεί, μετά από εισήγηση της «Επιτροπής Παρακολούθησης» με συμφωνία των δύο συμβαλλομένων μερών.

Επίσης η Εκτελεστική Επιτροπή με την αριθ.6/14 απόφασή της ομόφωνα ενέκρινε το σχέδιο της Π.Σ
Κατόπιν των ανωτέρω και κατ’ εφαρμογή των διατάξεων του άρθρου 100 του Ν. 3852/10 καλούνται οι Δημοτικοί Σύμβουλοι ν’ αποφασίσουν σχετικά με: 

1. Την έγκριση της προγραμματικής σύμβασης 
2. Την εξουσιοδότηση του Δημάρχου για την υπογραφή της 
3. Τον ορισμό στην κοινή επιτροπή Παρακολούθησης της προγραμματικής σύμβασης των Δημοτικών Συμβούλων:
· κ. Μεσσαλά Δημητρίου ως τακτικού μέλους με αναπληρωτή τον κ. Ανδριόλα Γεώργιο
· κ. Σκαρτσιάρη Ανδρέα  ως τακτικού μέλους με αναπληρωτή τον κ. Μπέλτσο Διονύσιο
Το Δημοτικό Συμβούλιο Πύργου
λαμβάνοντας υπόψη:

· Τις διατάξεις των άρθρων 65 του Ν. 3852/10 «Αρμοδιότητες Δημοτικού Συμβουλίου»
· Τις διατάξεις του άρθρου 100  του Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης (Πρόγραμμα Καλλικράτης) όπως συμπληρώθηκε με την παρ.9 του άρθρο 8 του ν.4071/2012 «Ρυθμίσεις για την τοπική ανάπτυξη, την αυτοδιοίκηση και την αποκεντρωμένη διοίκηση Ενσωμάτωση  Οδηγίας 2009/50/ΕΚ» (ΦΕΚ 85 Α/11-4-2012) όπου ορίζεται ότι: ««1.α. Για τη μελέτη και εκτέλεση έργων και προγραμμάτων ανάπτυξης μιας περιοχής, καθώς και για την παροχή υπηρεσιών κάθε είδους, οι δήμοι, οι περιφέρειες, οι σύνδεσμοι δήμων, οι Περιφερειακές Ενώσεις Δήμων, η Κεντρική 'Ενωση Δήμων Ελλάδας και η 'Ενωση Περιφερειών, τα νομικά πρόσωπα δημοσίου δικαίου, τα οποία συνιστούν ή στα οποία συμμετέχουν οι προαναφερόμενοι φορείς, καθώς και Ν.Π.Ι.Δ. στα οποία συμμετέχουν ή συνιστούν η Κεντρική Ενωση Δήμων Ελλάδας και η Ενωση Περιφερειών, οι δημοτικές επιχειρήσεις ύδρευσης και αποχέτευσης, οι επιχειρήσεις Ο.Τ.Α., σύμφωνα με την κείμενη νομοθεσία, τα δημοτικά και περιφερειακά ιδρύματα, καθώς και κοινωφελή ιδρύματα και κληροδοτήματα και τα ιδρύματα τριτοβάθμιας εκπαίδευσης, στα οποία περιλαμβάνονται και τα τεχνολογικά εκπαιδευτικά ιδρύματα, μπορούν να συνάπτουν προγραμματικές συμβάσεις με το Δημόσιο, μεταξύ τους ή και με φορείς του δημόσιου τομέα της παρ. 6 του άρθρου 1 του ν. 1256/1982, μεμονωμένα ή από κοινού. Στις προγραμματικές συμβάσεις, που μετέχει το Δημόσιο, μπορεί να εκπροσωπείται και από τον Γενικό Γραμματέα της Αποκεντρωμένης Διοίκησης στην οποία εκτελείται η προγραμματική σύμβαση...........]
4.Για την εκτέλεση των προγραμματικών συμβάσεων και στο πλαίσιο των συμφωνούμενων δικαιωμάτων και υποχρεώσεων των συμβαλλόμενων οργανισμών και φορέων, επιτρέπεται η απασχόληση προσωπικού του ενός συμβαλλομένου στον άλλον, καθώς και η παραχώρηση της χρήσης ακινήτων, εγκαταστάσεων, μηχανημάτων και μέσων»
· Τις διατάξεις του Ν. 3463/2006 «Κύρωση του Κώδικα Δήμων και Κοινοτήτων» [ΦΕΚ Α΄114/08.06.2006]

· Τα υπ’ αριθ. 49053/17-11-14 και Δ.Υ/21-11-2014 έγγραφα των Αντιδημάρχων Κοινωνικής Προστασίας και Υγείας και Δ/νσης Προγραμματισμού – Αγροτικής Ανάπτυξης και Τουρισμού, μετά από διαλογική συζήτηση,
ομόφωνα α π ο φ α σ ί ζ ε ι

1. Εγκρίνει τη σύναψη προγραμματικής σύμβασης μεταξύ του Δήμου Πύργου και της Περιφερειακής Ένωσης Δήμων Δυτικής Ελλάδος (Π.Ε.Δ.)  με σκοπό τη μεγιστοποίηση της προσφοράς πάσης φύσεως κοινωνικών και άλλων υπηρεσιών υποστήριξης των κατοίκων του Δήμου Πύργου και της ευρύτερης περιοχής και αποδέχεται τους όρους της, όπως αναγράφονται στο σχέδιο αυτής, που συνοδεύει  την παρούσα απόφαση και αποτελεί αναπόσπαστο κομμάτι της.

2. Παρέχει την εξουσιοδότηση στο Δήμαρχο κ. Γαβρίλη Λιατσή για την υπογραφή της Π.Σ.

3. Ορίζει ως εκπροσώπους του δήμου στην Κοινή Επιτροπή Παρακολούθησης της Π.Σ (άρθρο 6ο), τους δημοτικούς συμβούλους: 
· κ. Μεσσαλά Δημητρίο ως τακτικό μέλος, με αναπληρωτή τον κ. Ανδριόλα Γεώργιο

· κ. Σκαρτσιάρη Ανδρέα ως τακτικό μέλος με αναπληρωτή τον κ. Μπέλτσο Διονύσιο
· Οι Δημοτικοί Σύμβουλοι κ.κ: Φ. Δημόπουλος, Δ. Λιατσής, Π. Αθανασόπουλος, Κ. Γεράνιος, Β. Σεϊντής, Ι. Βαρελάς και Θ. Κόρδας, είχαν αποχωρήσει απ’ τη συνεδρίαση πριν τη συζήτηση και έγκριση του θέματος.
Η παρούσα απόφαση έλαβε αύξοντα αριθμό 383/2014.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:

Ο ΠΡΟΕΔΡΟΣ                                ΤΑ ΜΕΛΗ                   Ο ΓΡΑΜΜΑΤΕΑΣ
Ακριβές Απόσπασμα

Εκ των πρακτικών του Δ.Σ.

Πύργος  5 – 12 – 2014

Ο ΠΡΟΕΔΡΟΣ ΤΟΥ Δ.Σ.
ΔΗΜΗΤΡΙΟΣ ΜΕΣΣΑΛΑΣ
ΣΧΕΔΙΟ ΠΡΟΓΡΑΜΜΑΤΙΚΗΣ ΣΥΜΒΑΣΗΣ 
ΓΙΑ ΤΗΝ ΜΕΓΙΣΤΟΠΟΙΗΣΗ ΤΗΣ ΠΡΟΣΦΟΡΑΣ 
ΠΑΣΗΣ ΦΥΣΕΩΣ ΚΟΙΝΩΝΙΚΩΝ ΚΑΙ ΑΛΛΩΝ ΥΠΗΡΕΣΙΩΝ ΥΠΟΣΤΗΡΙΞΗΣ 

ΤΩΝ ΚΑΤΟΙΚΩΝ ΤΟΥ ΔΗΜΟΥ ΠΥΡΓΟΥ ΚΑΙ ΤΗΣ ΕΥΡΥΤΕΡΗΣ ΠΕΡΙΟΧΗΣ
ΣΥΜΒΑΛΛΟΜΕΝΟΙ ΦΟΡΕΙΣ 
ΠΕΔ ΔΥΤΙΚΗΣ ΕΛΛΑΔΑΣ & ΔΗΜΟΣ ΠΥΡΓΟΥ
Στην Πάτρα, σήμερα την ……………….2014 και στα Γραφεία της ΠΕΔ Δυτικής Ελλάδας   (Δ/νση: Αλ. Υψηλάντου 114 - 116, 262 25 Πάτρα), οι παρακάτω Συμβαλλόμενοι Φορείς:

1. Η Περιφερειακή Ένωση Δήμων Δυτικής Ελλάδας, που εδρεύει στην Πάτρα (Δ/νση:  Αλ. Υψηλάντου 114 - 116, 262 25 Πάτρα) και εκπροσωπείται νόμιμα από τον Πρόεδρό της κ. Γεώργιο Παπαναστασίου, Δήμαρχο Αγρινίου, κατόπιν της υπ. αριθμ. …../2014 απόφασης του Δ.Σ. , που θα καλείται στα επόμενα, για λόγους συντομίας, «ΠΕΔ» 


και

2. Ο Δήμος Πύργου, που εδρεύει στον Πύργο (Δ/νση: Πλ. Σάκη Καράγιωργα,, Πύργος Τ.Κ. 27 100)  και εκπροσωπείται νόμιμα από το Δήμαρχο του κ. Γαβριήλ Λιατσή, κατόπιν της υπ. αριθμ. …./2014 απόφασης του Δ.Σ. , που θα καλείται στα επόμενα, για λόγους συντομίας, «Δήμος» 

Λαμβάνοντας υπόψη:
Την υπ’ αριθμ. ………./2014 απόφαση του Διοικητικού Συμβουλίου της «ΠΕΔ», με την οποία εγκρίνεται η σύναψη της παρούσας Προγραμματικής Σύμβασης,

Την υπ’ αριθμ. …./2014 απόφαση του Δημοτικού Συμβουλίου του «Δήμου Πύργου», με την οποία εγκρίνεται η σύναψη της παρούσας Προγραμματικής Σύμβασης,

συμφωνούν, συνομολογούν και συναποδέχονται τα ακόλουθα:

Προοίμιο

Η «ΠΕΔ» είναι Νομικό Πρόσωπο Ιδιωτικού Δικαίου, αποτελεί τη συλλογική έκφραση όλων των Πρωτοβάθμιων ΟΤΑ της Περιφέρειας Δυτικής Ελλάδας και η λειτουργία της διέπεται από τις διατάξεις του Π.Δ. 75/2011 (ΦΕΚ Α΄ 182).  Η «ΠΕΔ» συγκροτήθηκε με την υποχρεωτική (βάσει των §§ 9-11 του άρθρου 282 του Ν. 3852/2010) συγχώνευση των 3 ΤΕΔΚ της Περιφέρειας Δυτικής Ελλάδας  (Αχαΐας, Ηλείας, Αιτωλοακαρνανίας), το Προσωπικό των οποίων κατέστη αυτοδικαίως Προσωπικό της ΠΕΔ (άρθρο 282 § 11 του Ν. 3852/2010, όπως τροποποιήθηκε με το άρθρο 58 § 11 του Ν. 3966/2011 και το  άρθρο 45 § 1 του Π.Δ. 75/2011).  Μεταξύ των Καταστατικών Σκοπών της «ΠΕΔ» συγκαταλέγονται:  «… β) η προαγωγή του θεσμού του πρώτου … βαθμού αυτοδιοίκησης, … η) η συνεργασία με όργανα και φορείς της τοπικής … αυτοδιοίκησης, … θ) η ενίσχυση και υποστήριξη των πρωτοβουλιών που ενδυναμώνουν την αποκέντρωση, και την τοπική ανάπτυξη και οικονομία».

Ο «Δήμος» είναι Οργανισμός Τοπικής Αυτοδιοίκησης Α΄ βαθμού, που ιδρύθηκε με τον Νόμο 3852/2010 (Πρόγραμμα «Καλλικράτης» - ΦΕΚ Α΄ 87).

Στην παρούσα δύσκολη οικονομική και κοινωνική συγκυρία για την χώρα μας, χρέος της Τ.Α. είναι η με κάθε τρόπο μεγιστοποίηση του έργου της προς όφελος των πολιτών.

Στην κατεύθυνση αυτή πρέπει να επιτυγχάνεται η μεγαλύτερη δυνατόν αξιοποίηση των πόρων της Τ.Α. τόσο των υλικών (κτίρια, υποδομές) όσο και του ανθρώπινου δυναμικού.

Όλα τα παραπάνω μπορούν να επιτευχθούν με την χρήση των θεσμικών εργαλείων της Τ.Α. όπως αυτό της Προγραμματικής Σύμβασης. 

Με την παρούσα προγραμματική σύμβαση η «ΠΕΔ» και ο «Δήμος» θα συνεργασθούν ώστε από κοινού να επιτευχθεί η μεγαλύτερη προσφορά υπηρεσιών στους κατοίκους του Δήμου Πύργου και της Ηλείας γενικότερα, αλλά και η μεγαλύτερη δυνατή συνέργεια ανάμεσα στους δύο φορείς.

Άρθρο 1
Νομική Βάση
Η παρούσα Σύμβαση είναι Προγραμματική, διεπόμενη από τις διατάξεις του άρθρου 100 του Ν. 3852/2010, όπως ισχύουν.

Άρθρο 2
Αντικείμενο-Σκοπός
2.1. Η παρούσα Προγραμματική Σύμβαση αφορά στην μεγιστοποίηση της προσφοράς πάσης φύσεως κοινωνικών και άλλων υπηρεσιών υποστήριξης των κατοίκων του Δήμου Πύργου και της ευρύτερης περιοχής.

2.2. Η αξιοποίηση των γραφείων της «ΠΕΔ», επί της οδού Μανωλοπούλου και Μαγνησίας στον Πύργο αποτελούμενα από ημιόροφο (256 τμ) και πρώτο όροφο (126,50τμ), ώστε εκτός από την στέγαση των Υπηρεσιών της Περιφερειακής Ένωσης Δήμων Δυτικής Ελλάδας να στεγάζονται σε γραφεία που δεν χρησιμοποιούνται πλέον, οι κοινωνικές υπηρεσίες και η υπηρεσία προγραμματισμού του Δήμου Πύργου.


Επίσης να φιλοξενούνται στην αίθουσα συνεδριάσεων πάσης φύσεως εκδηλώσεις που διοργανώνονται από τον Δήμο του Πύργου και Νομικά του Πρόσωπα και σχετίζονται με την προώθηση κοινωνικών, πολιτιστικών, αναπτυξιακών και άλλων συναφών στόχων.  Η  αίθουσα  αυτή  (Συνεδριάσεων),  με  ευθύνη  της  Π.Ε.Δ.  Δ.Ε.,   δύναται  να  χρησιμοποιείται  για  την  διοργάνωση  πάσης  φύσεως  εκδηλώσεων  και  από  τους  άλλους  Δήμους  της  περιοχής  (μέλη  της  Ένωσης)  ή  κατόπιν  πρότασης  αυτών,  από  λοιπά  Νομικά  Πρόσωπα  και  πάντα  για  την  προώθηση  των  προαναφερθέντων  στόχων.

2.3. Η περαιτέρω αξιοποίηση του προσωπικού της «ΠΕΔ» που ανήκει στην  Π.Ε. Ηλείας ώστε στα πλαίσια της καθημερινής απασχόλησης του, να προσφέρει γραμματειακή και εν γένει υποστήριξη στις υπηρεσίες του Δήμου Πύργου, με τις οποίες θα συστεγάζονται.  

Το προσωπικό αποτελείται από τους κάτωθι:
1)Γεωργούλη Σοφία ΔΕ

2)Ζαφειροπούλου Σοφία ΔΕ

3)Λούρμπας Ανδρέας οδηγός
Άρθρο 3
Υποχρεώσεις των Συμβαλλομένων Μερών
3.1.    Η «ΠΕΔ» αναλαμβάνει:

3.1.1. Να διαθέσει τις κτιριακές της υποδομές για την στέγαση των κοινωνικών υπηρεσιών του Δήμου Πύργου και την διοργάνωση εκδηλώσεων στην αίθουσα συνεδριάσεων στα πλαίσια των στόχων της παρούσας σύμβασης.


Επίσης διαθέτει τα έπιπλα γραφείου που υπάρχουν στις παραπάνω αίθουσες, καθώς και τον εξοπλισμό της αίθουσας συνεδριάσεων.

3.1.2. Να διαθέτει το προσωπικό που απασχολείται στα γραφεία της στην Π.Ε. Ηλείας, ώστε παράλληλα με την άσκηση των καθηκόντων τους προς την «ΠΕΔ», να υποστηρίζουν γραμματειακά και εν γένει το έργο των κοινωνικών υπηρεσιών και της υπηρεσίας προγραμματισμού του Δήμου Πύργου.

3.1.3. Να ορίσει δύο (2) τακτικούς εκπροσώπους της με τους αναπληρωτές τους  στην «Επιτροπή Παρακολούθησης» του άρθρου 6 της παρούσας.

3.2.  Ο «Δήμος» αναλαμβάνει:

3.2.1. Μέσα από την επάρκεια των χώρων των γραφείων που θα χρησιμοποιεί να αυξήσει σε ποσότητα και ποιότητα την παροχή υπηρεσιών κοινωνικού χαρακτήρα προς τους πολίτες της ευρύτερης περιοχής.

3.2.2. Την προσαρμογή των γραφείων με βάση τις ανάγκες για την λειτουργία των κοινωνικών υπηρεσιών (έργα προσβασιμότητα για ΑΜΕΑ, μετατροπή εισόδου, κλπ), καθώς και τον εξοπλισμό των γραφείων, σύμφωνα με τις ανάγκες του.

3.2.3. Να επιβαρύνεται με τα λειτουργικά έξοδα που αναλογούν στις υπηρεσίες του (τηλέφωνα, έξοδα καθαριότητας κτιρίων, ταχυδρομικά έξοδα, κλπ, εκτός των λειτουργικών εξόδων που αφορούν την λειτουργία των Γραφείων της Π.Ε.Δ. και της αίθουσας εκδηλώσεων).

3.2.4. Να συνεργάζεται, καθ’ όλη την διάρκεια ισχύος της παρούσας, με την «ΠΕΔ», και στο πλαίσιο του ρόλου και των δυνατοτήτων του, να παρέχει κάθε αναγκαία βοήθεια και υποστήριξη για την άρτια εκπλήρωση του αντικειμένου της παρούσας σύμβασης. 

3.2.5. Να μεριμνά και να λαμβάνει μέτρα ώστε να εξασφαλίζεται η συστέγαση των δυο υπηρεσιών χωρίς η μία να παρεμποδίζει την διεξαγωγή του έργου της άλλης.

3.2.6. Να ορίσει δύο (2) τακτικούς εκπροσώπους του με τους αναπληρωτές τους στην «Επιτροπή Παρακολούθησης» του Άρθρου 6 της παρούσας.

Άρθρο 4
Οικονομικοί Όροι
4.1. Οι δαπάνες για τις πάσης φύσεως μετατροπές και προσαρμογές του χώρου θα βαρύνουν τον «Δήμο»

4.2. Οι υπηρεσίες των δύο συστεγαζόμενων φορέων, στο οικονομικό επίπεδο λειτουργούν ανεξάρτητα και η κάθε μία επιβαρύνεται με τα λειτουργικά της έξοδα (προσωπικό, πρώτες ύλες, καθαριότητα κλπ).

4.3. Τα έξοδα ηλεκτροφωτισμού, ύδρευσης, κοινοχρήστων βαρύνουν την «ΠΕΔ».

4.4. Ο «Δήμος» θα μεριμνήσει για την μεταφορά τηλεφωνικών γραμμών για την κάλυψη των αναγκών των υπηρεσιών του που θα βαρύνουν τον Δήμο Πύργου.

4.5. Πάσης φύσεως έκτακτες ανάγκες συντήρησης του κτιρίου θα αποτελούν αντικείμενο την κοινής επιτροπής παρακολούθησης που με πνεύμα καλής συνεργασίας θα εξετάζονται και θα λαμβάνονται αναγκαίες αποφάσεις.

Άρθρο 5
Χρονική Διάρκεια
Η ισχύς της παρούσας Προγραμματικής Σύμβασης αρχίζει την ημερομηνία υπογραφής της παρούσας και λήγει  σε επτά έτη. Η ισχύς της παρούσας μπορεί να παραταθεί, μετά από εισήγηση της «Επιτροπής Παρακολούθησης», με συμφωνία των δυο Συμβαλλομένων Μερών.

Άρθρο 6
Επιτροπή Παρακολούθησης
6.1. Για την παρακολούθηση της υλοποίησης της Σύμβασης αυτής συνιστάται όργανο, με την επωνυμία «Επιτροπή Παρακολούθησης».  Η «Επιτροπή Παρακολούθησης» αποτελείται από τέσσερα (4) Μέλη, τα δυο (2) εκ των οποίων, ορίζονται, με τους αναπληρωτές τους, από  το Διοικητικό Συμβούλιο «ΠΕΔ», και τα δύο (2), με τους αναπληρωτές τους από το Δημοτικό Συμβούλιο του «Δήμου».  Αμέσως μετά από την υπογραφή της Σύμβασης, οι Συμβαλλόμενοι Φορείς πρέπει να κοινοποιήσουν αμφίδρομα τα οριζόμενα από αυτούς Μέλη της «Επιτροπής Παρακολούθησης» και τους Αναπληρωτές τους.

6.2. Αντικείμενο της «Επιτροπής Παρακολούθησης» είναι η παρακολούθηση και ο έλεγχος της τήρησης των όρων της Προγραμματικής Σύμβασης, η πιστοποίηση της ορθής εκτέλεσής τους, η υποβοήθηση της υλοποίησης του αντικειμένου της και η επίλυση κάθε διαφοράς μεταξύ των Συμβαλλομένων Μερών, σχετικής με την ερμηνεία των όρων ή με τον τρόπο εφαρμογής της.

6.3. Πρόεδρος της «Επιτροπής Παρακολούθησης» ορίζεται στην πρώτη Συνεδρίασή της, που συγκαλείται σε 10 ημέρες από την υπογραφή της Σύμβασης, και είναι Εκπρόσωπος της «ΠΕΔ».

6.4. Η Επιτροπή συγκαλείται από τον Πρόεδρό της.  

6.5. Η Επιτροπή εκτιμά και εισηγείται στα Συμβαλλόμενα Μέρη την τυχόν παράταση ισχύος της Σύμβασης, και διευκρινίζει κάθε λεπτομέρεια της παρούσας, σύμφωνα με τις ειδικότερες συνθήκες και τις ιδιαιτερότητες υλοποίησης του αντικειμένου της.
Άρθρο 7
Επίλυση Διαφορών
Κάθε αμφισβήτηση, διαφωνία ή διαφορά, που τυχόν προκύπτει κατά την εφαρμογή του παρόντος, επιλύεται από την «Επιτροπή Παρακολούθησης» του προηγούμενου άρθρου, οι αποφάσεις της οποίας είναι υποχρεωτικές για τα Συμβαλλόμενα Μέρη.
Άρθρο 8
Τελικές Διατάξεις
8.1. Καμία τροποποίηση της Προγραμματικής Σύμβασης ή επέκταση αυτής, δεν αναγνωρίζεται χωρίς έγγραφο, που υπογράφεται από Εκπροσώπους των Συμβαλλομένων Μελών, που, στην προκειμένη περίπτωση, είναι τα Μέλη της «Επιτροπής Παρακολούθησης», τα οποία αποφασίζουν σχετικά με ομοφωνία.

8.2. Η για οποιονδήποτε λόγο ή αιτία μη άσκηση των δικαιωμάτων ή παράλειψη υποχρεώσεων από οποιοδήποτε Συμβαλλόμενο Μέρος, ή η ανοχή καταστάσεων αντίθετων προς την Προγραμματική Σύμβαση ή η καθυστέρηση στην λήψη μέτρων που προβλέπει η Σύμβαση αυτή, από οποιοδήποτε Συμβαλλόμενο Μέρος, δεν μπορεί να θεωρηθεί ως παραίτηση των Συμβαλλομένων Μερών από δικαιώματα ή απαλλαγή από υποχρεώσεις τους ή αναγνώριση δικαιωμάτων στα Συμβαλλόμενα Μέρη, που δεν αναγνωρίζονται από την Προγραμματική αυτή Σύμβαση.

Αυτά συμφωνούν, συνομολογούν και συναποδέχονται τα Συμβαλλόμενα Μέρη, και σε πίστωσή τους συντάσσεται το παρόν, το οποίο διαβάζεται και υπογράφεται σε δυο πρωτότυπα, από τα οποία το κάθε Συμβαλλόμενο Μέρος λαμβάνει από ένα:

	Για την «ΠΕΔ»

Ο Πρόεδρος

Παπαναστασίου Γεώργιος

Δήμαρχος Αγρινίου
	Για τον «Δήμο»

Ο Δήμαρχος

Λιατσής Γαβριήλ

